बेरमो | बेरमो एसडीपीओ सुभाष चंद्र जाट के निर्देश पर बेरमो थाना के समीप ट्रैफिक पुलिस ने दोपहिया वाहन जांच अभियान चलाया। इस दौरान दो पहिया वाहन चालकों से वाहन के कागजात, ड्राइविंग लाइसेंस, धुआं प्रदूषण, वाहन के डिक्की आदि की जांच की गई। नियम का उल्लंघन करते पकड़े गए दर्जनों वाहन चालकों से 16,200 जुर्माना की वसूली की गई। यहां जांच कर रहे आरके यादव व तेजनारायण सिंह ने दोपहिया वाहन चालकों को सुरक्षा को ध्यान में रखते हुए नियमित हेलमेट का प्रयोग करने का निर्देश दिया।